Diari Oficial de la Generalitat Valenciana


Sumari del DOGV 7000, del 10-04-2013 (2013/2688)

Notificació de la sentència dictada en el recurs d'apel·lació civil número 396/2012//276/2012.
----------------------------------------------------------------------------------------------

### Dades del document

Número de DOGV
:   7000

Data del DOGV
:   10-04-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2688


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el recurs d'apel·lació civil número 396/2012//276/2012. [2013/2688]  
M.ª Soledad Tato González-Espada, secretària de la Secció Huitena de l'Audiència Provincial d'Alacant, Tribunal de Marca Comunitària, faig saber:  
Que en el rotlle de sala que se seguix en esta secció per a substanciar el recurs d'apel·lació interposat contra la sentència dictada en el procediment que a continuació s'indica, s'ha dictat la sentència l'encapçalament i la part dispositiva de la qual són literalment les següents:   
«Sentència número 529/2012  
Alacant, 13 de desembre de 2012.   
La Secció Huitena de l'Audiència Provincial d'Alacant, constituïda per la magistrada Cristina Trascasa Blanco, he vist les actuacions de juí verbal sobre resolució de contracte i reclamació d'una quantitat, seguides davant del Jutjat de Primera Instància i Instrucció Número 1 de la Vila Joiosa amb el número 639/2007, i de les quals coneix en grau d'apel·lació en virtut del recurs entaulat per la part demandant, Aquagest Levante, SA, representada per la procuradora Mercedes Peidró Doménech i dirigida per la lletrada María Encarnación González Carrión. En el present procediment ha sigut part demandada María Teresa Bou Llorens, qui ha romàs en situació de rebel·lia en ambdós instàncies.  
Dispositiva  
Estime el recurs d'apel·lació entaulat per la part demandant, la mercantil Aquagest Levante, SA, contra la sentència dictada pel Jutjat de Primera Instància i Instrucció Número 1 de la Vila Joiosa, de data 6 de febrer de 2008, i revoque parcialment la dita resolució en el sentit d'ampliar la condemna amb els pronunciaments següents:  
  
1. S'imposa a la demandada María Teresa Bou Llorens permetre al personal tècnic d'Aquagest Levante, SA l'entrada en l'immoble situat al carrer de la Ciutat de València, número 14, E-2, àtic, de la Vila Joiosa, perquè duga a terme la lectura de consum i la retirada i desconnexió del comptador, clausurant la instal·lació i el subministrament, i procedisca, si és el cas, en el mode previngut en l'article 701 de la Llei d'Enjudiciament.  
2. Es condemna la demandada al pagament dels rebuts corresponents al període posterior reclamat i fins a la desconnexió, amb límit quantitatiu en 3.000 euros, i es reserva a l'actora les accions que li competisquen per la diferència, si ni hi ha.  
3. S'imposa a la demandada el pagament de les costes processals de la primera instància.  
Tot això, confirmant la sentència apel·lada en la resta dels seus pronunciaments i sense fer expressa declaració de condemna en relació amb les costes d'esta alçada.  
S'acorda la devolució a l'apel·lant del depòsit efectuat per a recórrer.  
La present resolució és ferma ja que no s'hi pot interposar cap recurs.»   
I perquè valga de notificació de forma deguda de la sentència anterior a María Teresa Bou Llorens, que es troba en situació de rebel·lia i el domicili de la qual és desconegut, i se li fa saber que contra esta sentència podrà utilitzar, conforme a l'article 500 de la Llei d'Enjudiciament Civil, el recurs extraordinari per infracció processal o el de cassació, quan siguen procedents, si els interposa en el termini de 20 dies, comptadors des de l'endemà de la publicació de l'edicte de notificació de la sentència. De conformitat amb la disposició addicional 15.ª de la Llei Orgànica del Poder Judicial, perquè siga admés a tràmit el recurs de cassació i/o extraordinari per infracció processal contra esta resolució, a l'hora d'interposar-lo cal haver consignat un depòsit per l'import de 50 euros per cada recurs, que s'ha d'ingressar en el compte de consignacions d'esta Secció Huitena oberta en Banesto, número d'expedient 2276/0000/06/0396/12, en el cas de recurs de cassació, i en el cas de recurs extraordinari per infracció processal amb número d'expedient 2276/0000/04/0396/12, indicant en el camp "Concepte" del document de resguard d'ingrés que és un "recurs", sense l'acreditació del qual no serà admés (LO 1/2009, de 3 de novembre). I perquè conste, expedisc i firme este edicte.  
   
Alacant, 7 de gener de 2013.- La secretària judicial: M.ª Soledad Tato González-Espada.